
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/639/2008
	                                    Bucureşti, 10.02.2009 

                          PL x. 639/2008


RAPORT 

asupra proiectului de Lege pentru ratificarea Convenţiei între Guvernul României şi Guvernul Republicii Serbia privind reconstituirea, marcarea şi întreţinerea liniei de frontieră şi a semnelor de frontieră la frontiera de stat comună, semnată la Bucureşti la 4 septembrie 2007
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru ratificarea Convenţiei între Guvernul României şi Guvernul Republicii Serbia privind reconstituirea, marcarea şi întreţinerea liniei de frontieră şi a semnelor de frontieră la frontiera de stat comună, semnată la Bucureşti la 4 septembrie 2007, trimis cu adresa nr. PL.x. 639 din 4 noiembrie 2008 şi înregistrat cu nr.32/707 din 10.11.2008. 
Comisia juridică de disciplină şi imunităţi, a avizat favorabil acest proiect de lege, cu avizul nr. 31/1023 din  03.02.2009.

Consiliul Legislativ, cu nr. 1210/09.10.2008, a avizat favorabil acest proiect de lege.


Convenţia supusă ratificării prevede modernizarea cadrului juridic existent în relaţia dintre cele două state, în privinţa marcării şi întreţinerii liniei de frontieră şi a semnelor specifice, aspecte de ordin tehnic referitoare la obligaţiile asumate de părţi, obligaţii privind controlul comun al frontierei, asigurarea culoarului de frontieră, împărţirea sarcinilor ce revin părţilor, precum şi constituirea unei Comisii mixte cu atribuţii în aplicarea prevederilor Convenţiei.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. Potrivit prevederilor art. 75 alin. (1) din Constituţia României, republicată, şi ale   art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

4. La lucrările Comisiei au fost prezenţi 19 deputaţi din totalul de 24 de membri.


În urma dezbaterilor, în şedinţa din 10 februarie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte, 
Costică CANACHEU 

Exp. Luminiţa Oprea

PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr.32/707/2008

	                                    Bucureşti, 10.02.2009 

                          PL x. 639/2008


Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Convenţiei între Guvernul României şi Guvernul Republicii Serbia privind reconstituirea, marcarea şi întreţinerea liniei de frontieră şi a semnelor de frontieră la frontiera de stat comună, semnată la Bucureşti la 4 septembrie 2007, trimis cu adresa nr. PL.x. 639 din 4 noiembrie 2008 şi înregistrat cu nr.32/707 din 10.11.2008. 


În raport cu obiectul şi conţinutul său, proiectul de lege face parte din categoria legilor ordinare.

Preşedinte, 

Costică CANACHEU 

